Elizabeth Ofosu-Adjare

**Elizabeth Ofosu-Adjare** (March 1, 1974) anɛ Gaana lɔya nɛ pɔlitiks nwɛɛdi. Pirɛsidɛn John Mahama da gaansi o nidib ye ba tʋmi o gɔmena la ni yʋʋm tusa ayi nɛ piinɛ atan (2013) la ka gaŋ o ye o an Minista tis Tourism, Culture and Creative Arts. O anɛ Maasim tiig Naadɔɔg la (National Democratic Congress). Nannanna o anɛ Wadmaani paas Gaana Wadmaanib yikanɛ paasi anii la, Gaana Republic ka nɛ paasi anaasi la ni tis Techiman North Constituency sʋʋlim dim.

## On siniŋ siem nɛ sakur yɛla
Elizabeth Ofosu-Adjare an onɛ paasi atan o duadib bipumis piiga la pʋʋgin. O duadib anɛ Girimadaan Adjei-Mensah onɛ an lɔya, kpikpin nɛ Pɔlitiks nwɛɛd nɛ o pʋa Adjei-Mensah onɛ an kpikpin. O da keŋnɛ St Monica's Secondary School bɛ Mampong, Kumasi sʋʋlim la, ani ka da maali o O & A level certificates. Elizabeth Ofosu-Adjare da tɔlisi keŋ Kwame Nkrumah University of Science and Technology ka paami Bachelor of Arts in Social Science kasɛtta gbaʋŋ. O da lɛn tɔlisi keŋ University of Ghana, Legon zamis lɔyanam yɛla tʋgʋ tuon ka die LLB yʋʋm tusa ayi nɛ ayi (2002) la ni. Din nyaaŋ ka o maali o degree in law yʋʋm tusa ayi nɛ ayi (2004) la ni.

## Tʋʋma
Mrs. Elizabeth Ofosu-Adjare da pinili o lɔya tʋʋmanɛ Holy Trinity Chambers n bɛ Kumasi, Ashanti Region la yʋʋm tusa ayi nɛ anaasi (2004) la ni ka tɔlis onɛ sʋoe zinig la yinne. O da lɛn an Lɔya (lawyer) tis Legal Aid Scheme, Ashanti Region. o paas banɛ gɔsid Multi Trust Financial Company kanɛ bɛ Kumasi la, din yi yʋʋm tusa ayi nɛ anaasi (2004) paae zina. Nannanna o lɛn paas banɛ gɔsid Federation Commodities Limited. 

Gaana pirɛsidɛn da lɛn gaŋ o ye paas banɛ gɔsid Tema Oil Refinery yʋʋm tusa ayi nɛ awai (2009) ni. Ka o tʋm paae yʋʋm tusa ayi nɛ piinɛ atan (2013). Pirɛsidɛn John Mahama da gaŋ Elizabeth Ofosu yʋʋm tusa ayi nɛ piinɛ atan Nwadisa atan la yiiga daar(1 March 2013) la ni ye o an Minista tis Tourism, Culture and Creative Arts zinikanɛ ka ba nan maal paal.

## Pɔlitiks tʋʋma
On da an minista tis Tourism, Culture & Creative Arts la yɛla. Pirɛsidɛn John Mahama da gaŋ Elizabeth Ofosu yʋʋm tusa ayi nɛ piinɛ atan Nwadisa atan la yiiga daar(1 March 2013) la ni ye o an Minista tis Tourism, Culture and Creative Arts zinikanɛ ka ba nan maal paal.

On da an minista la,o da tʋmya nɛ lʋga piinɛ anaasi (14) Agencies ka pinil innovative,novelty tourism programsi paas Ghana's Tourism products & Offerings.

**ExploreGhana project**

Dinɛ nar nɛ pʋdigir anɛ ExploreGhana project ka o da zuŋi di yʋʋm tusa ayi nɛ piinɛ anaasi (2014) ye di kɛ ka nidib mɔr bɔɔdim tisi akaae zinivɛnla Gaana kpɛla. Zuŋir la nyaaŋ yʋma atan. Gaana zini vɛnlla la da nyɛ ka labadiesidib nɛ zinis kɔnɔb kɔnɔb piaadi di yɛla. Ka kɛ ka teŋ la nidb gɔsid zinivɛnlla sʋʋŋa, paan zinis la sʋm, ka di mɔr nyɔɔdi tis Gaana nɛ tɛɛns banɛ kpɛlim la.

**National Festival for Arts & Culture**

Buudi malʋŋ titaakanɛ nar pianʋk anɛ on da pinil tigir malʋŋʋ tis Ga State la. Ghana pinil, nɛɛ da an yiiga ka lʋgʋkaŋa nyaŋi maal tigir malʋŋ kaŋa Ankara sʋʋlim, Greater Accra Region. o da lɛn tiak National Festival for Arts & Culture (NAFAC) ka Ghana Carnival da siniŋnɛ sankanɛ ka o kpɛn ɔfis la. Onɛ da lɛn pinil Tourism levy secretariat la ye di sʋŋ Tourism lampo an yinne kɔbiga pʋʋgin la (1%) diesʋg nɛ yɔɔb. Lampo la da sʋŋya ka ba paam ligidi tʋm sʋʋlim la tʋʋma da kas kas anɛ di tuon ken yɛla. 

**Film Bill**

Dinɛ ka Ofosu-Adjare da lɛn nyaŋi tʋm on da an Wadmaan la anɛ on da sʋŋ banɛ kpied bɛɛ yaabid nam tʋʋma nɛ ba tʋʋma zinig. O da kɛya ka ba siniŋ Film Bill, dinɛ da keŋ Wadmaanibin ka ba tik ka di lieb wada la. Wad paal kaŋa da keŋi tiak wadkʋdʋg kanɛ da bɛ yʋʋm tusir kɔbiwai nɛ pisyuobʋ nɛ yinne la (Act of 1961) yiiga la ka bʋnkaŋa buudi naam ka Film and Television sʋʋlim la paam wada ye ba tʋm Gaana.

**On da wien lɛb Seychelles**

O da gaad nimbanɛ ka gɔmena da tʋm la tuon (Government Delegation ) ye ba biel Kambʋn Naab Asantehene Otumfuo Osei Tutu II keŋ Seychelles Islands zinikanɛ ka ba da kad Kambʋn Naab (King of Ashanti), Nana Prempeh I kpɛnɛs mɔɔg sankanɛ ka Kambumis nɛ Naasaanam da zabid yʋʋm tusir nɛ kɔbis wai la (Ashanti-British war in 1900). Dinɛ da an yiiga ka Kambʋn Naakanɛ nan zini kʋk la zug kaae Seychelles Islands.

## Naasaa teŋ tʋʋma
Tɛɛns kɔnɔb kɔnɔb tʋʋma ni, o mɔr Gaana zinivɛnlla la keŋ zinis kbɛdigʋ nwɛnɛ World Travel Market, International Tourism Bourse (ITB), FITUR International Travel Fair, Vakantiebeurs Holiday Fair, & China Outbound Tourism & Travel Market (COTTM). Gaana Zinivɛnla la nan zii nyɛ kuosʋg anwa nwɛnɛ on da bɛ ɔfis la nɛ o yiib la yʋma nyaaŋ yʋma atan.

O da piana tisi o taaba banɛ bɛ ninsabilis teŋin nɛ United Nations World Tourism Organization (UNWTO) ye ba kɛ ka ba maal Brand Africa conference Ankara, Ghana kpɛla yʋʋm tusa ayi nɛ piinɛ anu Nwadisa anii la ni (August 2015). Nidibi mi o nɛ tʋʋmkanɛ ka o tʋm International Tourism yɛla la da kɛya ka ba da vɔɔt Gaana paas Executive Council tis UN Tourism body di  UNWTO Session kanɛ paas pisi nɛ yinne la (21st) Medellini bɛ Colombia.

## Laasbanɛ ni ka o tʋm
O da paas laaskanɛ gɔsid nimmaasim yɛla la (Health Committee) nɛ laaskanɛ gɔsid tʋʋma nyɛɛm yɛla la (Appointments Committee). 

## Mɛŋ bɛlim
O ɛlnɛ Lawrence Ofosu-Adjare. O anɛ Isaac Kwadwo Adjei-Mensah da kpi la, onɛ da an Minista gɔsid kuom, tʋʋma nɛ ya yɛla Rawlings gɔmena la ni, ka da an Wadmaani tis Techiman North zinikanɛ ka o nan an wadmaan la.

## Gbanvɛɛnsa